Eini Lehtinen

Eini Lehtinen (s. 14. maaliskuuta 1979 Kalajoki) on entinen suomalainen jääkiekkoilija.Entry list by Team IIHF World Womens Championship, WOMEN  2008 Hän on pelannut hyökkääjänä Oulun Kärpissä ja Suomen naisten maajoukkueessa.  Lehtinen  on valittu useita kertoja SM-sarjan Kuukauden pelaajaksi. Perusteluissa on kehuttu hänen tasaisuuttaan ja taitojaan sekä hyökkäys- että puolustuspelaajana.Eini Lehtinen naisten SM-sarjan marraskuun Kuukauden Pelaaja  Jääkiekkoliitto 2007Eini Lehtinen naisten SM-sarjan joulukuun Kuukauden pelaaja  Jääkiekkoliitto 2004 Lehtinen on kunnostautunut maalintekijänä ja voittanut myös SM-runkosarjan pistepörssin. Runkosarja päätökseen – Kärppien Eini Lehtinen pistepörssin ykkönen  Kärpät 2008

Lehtinen on Pyhäjoen Joki-Kiekon kasvatti ja pelasi ennen Oulun Kärppiä Raahen Teräs-Kiekossa.Ratikka 2005  Hän pelasi SM-sarjaa Oulun Kärppien joukkueessa kaudesta 1996–1997 kevääseen 2008 saakka. Hän saavutti SM-hopeaa vuosina 1998, 2000, 2001, 2003, 2006 ja 2007 sekä SM-pronssia vuosina 2002, 2004, 2005 ja 2008.Jääkiekon vuosikirjat 1996–1997 ... 2009–2010 Kaudella 2007–2008 hän voitti runkosarjan pistepörssin tehtyään 20 ottelussa 29 maalia ja annettuaan 50 maalisyöttöä. Kauden päätteeksi hänet valittiin SM-sarjan parhaaksi hyökkääjäksi ja tähdistöjoukkueen keskushyökkääjäksi. Viimeiset pelikautensa hän toimi Kärppien kapteenina.

Lehtinen pelasi urallaan 37 maaottelua, joissa hän teki yhden maalin, antoi kolme maalisyöttöä ja istui jäähyllä 22 minuuttia. Ensimmäiset maaottelunsa hän pelasi kaudella 2004–2005. Hän saavutti MM-pronssia Kiinassa pelatuissa kisoissa vuonna 2008. Tuolloin Suomi voitti ensimmäisen kerran Yhdysvallat MM-kisojen historiassa mutta jäi kuitenkin pronssiotteluun Yhdysvaltain voitettua Kanadan. Lehtinen pelasi kisoissa viisi ottelua ilman tehopisteitä; jäähyllä hän istui neljä minuuttia, ja hänen lukemansa tehotilastossa oli –1.

 SM-sarjatilastot 

 1996–1997  Kärpät  SM-sarja  19  3  1  4  0  4  0  0  0  0 1997–1998  Kärpät  SM-sarja  24  4  2  6  10  5  1  0  1  0 1998–1999  Kärpät  SM-sarja  19  6  4  10  6  4  0  0  0  2 1999–2000  Kärpät  SM-sarja  24  5  6  11  8  8  1  0  1  0 2000–2001  Kärpät  SM-sarja  0  0  0  0  0  5  0  0  0  0 2001–2002  Kärpät  SM-alkusarja  12  4  3  7  6  6  1  0  1  2   Kärpät  SM-karsintasarja  6  1  0  1  2  –  –  –  –  – 2002–2003  Kärpät  SM-sarja  20  9  13  22  4  8  2  2  4  6 2003–2004  Kärpät  SM-sarja  24  14  16  30  4  7  2  0  2  4 2004–2005  Kärpät  SM-sarja  20  5  8  13  8  5  5  2  7  2 2005–2006  Kärpät  SM-sarja  22  7  12  19  6  10  6  3  9  6 2006–2007  Kärpät  SM-sarja  22  15  15  30  30  10  4  5  9  6 2007–2008  Kärpät  SM-sarja  20  29  50  79  20  6  4  4  8  8  12 kautta  yhteensä  SM-sarja  232  102  130  232  104  78  26  16  42  36

 Lähteet 

Luokka:Suomalaiset jääkiekkoilijat
Luokka:Vuonna 1979 syntyneet
Luokka:Elävät henkilöt